התזמורת הירושלמית מארש דונדורמה, חוגגת את יציאתו של האלבום החמישי שלה על גבי ויניל!
מארש דונדורמה במספרים: 16 נגנים, 13 שנים, 5 אלבומים, 20 מטר צנרת כלי נשיפה וסוזפון אחד ענק ! להקה/תזמורת שלא מפסיקה לעשות. שישה עשר חברי מארש דונדורמה, שחזרו לפני רגע לארץ מהופעה בפסטיבל ג'אז בקנדה, משיקים עכשיו אלבום חמישי, וכל זה בזמן שהם עובדים על פרוייקט לילדים שייצא בסוף השנה. הם התחילו את דרכם בהופעת רחוב בשוק מחנה יהודה, בין דוכני הירקות והתבלינים. משם התגלגלו למועדונים ופסטיבלים בארץ והופעות ברחבי העולם.